
— Răstignirea — 


La temelia religiei noastre 
creștine stă Învierea lui Hristos. 
“Hristos a Înviat!”, vestește preotul 
în noaptea Sfintelor Paști. Și tot 
poporul dreptcredincios răspunde 
într-un glas: “Adevărat a înviat!” 
Această scurtă şi esenţială 
mărturisire de credință înseamnă 
de fapt: “Hristos a biruit 
moartea!”; nu numai moartea 
omului lisus, ci moartea în general. 
Învierea Domnului este zălogul 
învierii (ururor oamenilor. De aceea 
creștinul, când zice: “Adevărat a 
înviat!”, poate adăuga în gândul 
său: “Precum și eu voi învia 
cândva!”. lată marea nădejde pe 
care ne-o dă credința întru Hristos! 

Creștinul adevărat își 
trăieşte viața în lumina Învierii. 
Pentru el moartea trupească nu mai 
este un sfârşit, ci trecere spre o altă 
viaţă, care se va prelungi în veșnicie. 
Pentru o vreme, sufletul se desparte 
de trup, dar la trâmbiţa Judecății 
din urmă, sufletele vor reintra în 
trupurile înnoite, de care nu se vor 
mai despărţi niciodată. De aceea, 
trupul ne este un tovarăș pe care nu 
trebuie să-l neglijăm sau să-l 

"Nu te închina până nu știi cine este sfântul" 

—— Învierea —-— 
Miniaturi de Picu Pătruț din Sălişte, Sibiu 








armonie între viața sufletească și 
viața trupească; omul întreg, aici şi 
în veșnicie, este și va fi suflet şi trup. 

Desigur, la Invierea 
obștească trupurile noastre vor trece 
printr-o /ransformare, devenind 
nestricăcioase. Acum le avem în 
posesie temporară și nedesăvârşită, 
iar atunci le vom avea în posesie 
definitivă şi desăvârşită, ca “trupuri 
de slavă”. Precum Hristos a înviat și 
s-a suit la ceruri cu trupul, tot aşa şi 
noi vom învia şi vom intra în veșnicie, 
nu doar în duh, ci cu trupurile 
înduhovnicite. 

Ce veste mai bună i se putea 
aduce omului decât aceea de a fi în 
întregime hărăzit veşniciei? Cu 
această încredințare - prin Hristos - 


culminează Revelația dumnezeiască. 
“Evanghelie” tocmai aceasta 
înseamnă: “vestea cea bună” (în 
limba grecească). A nu crede în 
Sfânta Evanghelie sau a te îndepărta 
de spiritul ei este totuna cu a-ți bate 
joc de propria ta veșnicie. Cum de 
poate cineva să nu ia în serios un 
asemenea dar neprețuit? 

Vai celui care se gândeşte 
numai la clipă, nu şi la veşnicie! Unul 
ca acela disprețuiește iubirea, mila 
şi puterea lui Dumnezeu, făcând jocul 
diavolului, care umblă să ne ducă la 
pierzanie. Căci toți vom învia, dar nu 
toți ne vom mântui! La Judecată, “se 
vor alege oile de capre”, cei buni şi 
credincioși în viața pământească, de 
cei răi şi necredincioşi; “oile” vor 


merge “de-a dreapta”, în lumina şi 
bucuria veşnică, iar “caprele” vor 
merge “de-a stânga”, în întunericul 
şi tristețea fără sfârşit, 

Oare mult ne cere 
Dumnezeu ca să fim “oi”, iar nu 
“capre”? Nimic peste puterile 
noastre! Dreaptă credință şi fapte 
bune, 

Dacă vremurile ne-au 
smintit,  obişnuindu-ne cu 
necredința şi cu răul (care aduc 
nefericire şi-n lumea aceasta, şi-n 
lumea de dincolo), să facem de- 
acum primenire vieţii noastre, căci 
pe “fiii risipitori”, dacă se întore 
din rătăcire, Dumnezeu îi primeşte 
cu bucurie mare, le iartă păcatele şi 
le îndreaptă slăbiciunile, 
luminându-i şi întărindu-i, cu 
părintească iubire. 

Hristos ne aşteaptă cu 
brațele deschise în slava Învierii. 
Să răspundem cu iubire iubirii Lui, 
înnoindu-ne sufleteşte şi trupeşte, 
pentru propria noastră veşnicie şi 
pentru veşnicia neamului nostru! 
“Luminează-te, luminează-te, 
Noule lerusalime, că slava 
Domnului peste'tine a răsărit!”... 


Răzvan CODRESCU 

Aspecte actuale privind 
regimul juridic al 
terenurilor 


Unul din cele mai importante şi semnificative acte normative 
elaborate in perioada postdecembristă îl constituie Legea nr.18/1991. 
cunoscută sub numele de Legea fondului funciar. 

Ş 

Finalizarea aplicării acestei legi. prin emiterea titlurilor de 
proprietate şi apoi punerea în posesie. trebuia să aibă loc în termen de 
90 de zile de la publicarea legii în Monitorul Oficial. Au trecut peste 
patru ani de la adoptarea legii şi această aspirație a ţăranului român 
este departe de a îi realizată datorită unei guvernări birocratice, 
fiscaliste şi demagogice. În întreaga ţară abia dacă s-au eliberat titluri 
de proprietate asupra pământului în procent de 12-15%. 

Ş 

Deşi este vorba de o lege cu dispoziţii incomplete şi confuze, 
dacă aplicarea ei s-ar fi tăcut într-un ritm normal de către funcţionarii 
administrativi abilitaţi şi de către instanţele judecătoreşti. dar într-un 
spirit novator. atunci s-ar fi ajuns şi la anumite efecte reparatorii față 
de țărănime. dar punctele de vedere privind aplicarea legii sunt din 
cele mai controversate atât în administraţie cât şi în justiţie. 

Ş 

Dacă după eliberarea adeverinţelor de proprietate s-a apreciat 
unanim că pe baza acestui act se pot proteja atributele dreptului de 
proprietate asupra pământului, în special posesia şi folosinţa, în 
prezent s-a abandonat această opinie şi pentru revendicarea proprietăţii 
sau protecţia posesiei se cere în mod obligatoriu existenţa titlurilor de 
proprietate sau cel puţin procesul-verbal de punere în posesie eliberat 
de comisia locală pentru aplicarea Legii 18/1991. 

L.itigiile judecătoreşti care au un asemenea obiect au devenit 
interminabile. părţile sunt îndrumate de instanţele judecătoreşti să 
prezinte titlul de proprietate sau procesul-verbal de punere în posesie, 
iar cetățenii îndreptăţiţi intâmpină la comisiile locale dar mai ales la 
comisia județeană de pe lângă prefectură. o birocraţie sufocantă. 

$ 

Și cu privire la punerea în posesie, părerile juriştilor sunt 
împărțite: unii acceptă punerea în posesie pe baza adeverinţelor emise 
de comisiile comunale de pe lângă consiliile locale, alţii pretind 
existenţa titlului de proprietate invocând că adeverințele dovedesc 
doar faza prealabilă a constituirii sau reconstituirii dreptului de 
proprietate asupra terenurilor. In ce ne priveşte opiniem că dacă 
comisia judeţeană pentru aplicarea Legii 18/1991 confirmă cu 
certitudine că în viitor persoanei îndreptăţite i se stabileşte dreptul de 
proprietate asupra pământului potrivit adeverinţei, atunci se poate 
trece la punerea în posesiea pământului şi numai pe baza adeverinţelor 

arătate mai sus, 

[rebuie reținut că uitlurile de proprietate asupra terenurilor 
extravilane se eliberează de comisia județeană de pe lângă prefectură 
pe baza hotărârilor acestei comisii emise în faza de stabilire a dreptului 
de proprietate, hotărâri ce puteau fi atacate la judecătorie în termen de 
30 de zile de la comunicarea lor petenţilor, sau de la data când a luat 
cunoştinţă de ea sub orice formă. 

Ş | | Ad 

În privinţa terenurilor intravilane, facem menţiunea că titlurile 
de proprietate asupra acestor terenuri se eliberează în urma ordinului 
prefectului pe baza propunerilor făcute de comisia locală de pe lângă 
consiliul local respectiv. Ordinul prefectului fiind un act administrativ 
poate fi atacat în justiţie pe calea juridică a contenciosului administrativ 
în condiţiile Legii nr.29/1990, 


Referitor la eliberarea proceselor-verbale de punere în posesie, 
aceste acte administrative se eliberează de câtre comisia locală pentru 
aplicarea Legii nr.18/1991 ce funcţionează pe lângă consiliile locale, 
Partea nemulțumită de acest act se poate adresa justiţiei tot pe calea 
juridică a contenciosului administrativ chiar şi în situaţia când se 
refuză eliberarea procesului-verbal de punere în posesie sau al refuzului 
de a se elibera dovada calităţii de acţionar la societăţile comerciale 
agricole (fostele I.A.S,-uri). 


Termenul de a solicita stabilirea dreptului de proprietate asupra 
terenurilor extravilane este de 45 de zile de la data publicării Legii 
nr.18/1991 în Monitorul Oficial iar persoanele care nu au depus cereri 
la comisiile locale pentru stabilirea dreptului de proprietate în nume 
propriu sau ca moştenitorlegal sau testamentar, sunt decăzute din acest drept. 


LUMEA SATELOR 


$ 
Stabilirea dreptului de proprietate potrivit legii se face, în 
zonele colinare - de regulă - pe vechile amplasamente iar în zonele de 
câmpie pe sole stabilite de comisii. Practic regula prevăzută în lege este 
în mod frecvent încălcată, iar locul stabilirii dreptului de proprietate 
asupra terenului extravilan este la discreţia funcționarilor administrativi 
care pe bază de criterii subiective stabilesc hotarul în care se amplasează 
proprietatea de cele mai multe ori după propria lor voinţă şi interese, 
Ş 
Termenul dea solicita stabilirea dreptului de proprietate asupra 
terenurilor intravilane nu mai este un termen limită ca în cazul terenurilor 
extravilane, astfel că şi în prezent cei îndreptăţiţi pot solicita realizarea 
acestui drept. 


Ş 
Unitate de opinie nu există nici în privinţa menţiunilor din titlul 
de proprietate. Considerăm că în cazul în care se solicită de către 
moştenitorii legali sau testamentari stabilirea dreptului de proprietate 
asupra pământului. atunci aceştia trebuie să fie titularii titlului de 
proprietate şi nu persoana pe care o moşteneşte (antecesorul) deoarece 
aceştia şi-au dovedit calitatea de moştenitori la comisiile locale. Este 
deci greşit ca titularul titlului de proprietate să fie o persoană decedată 
ŞI apoi moştenitorii să fie îndrumați la notariat pentru o nouă succesiune. 
Ş 
Cel mai retrograd şi neconstituțional capitol al Legii fondului 
funciar îl constituie capitolul privind regimul juridic al înstrăinării 
terenurilor extravilane. Aceste dispoziţii aproape că scot din circuitul 
civil clasic astfel de bunuri. 
Ş 
Preemţiunea prevăzută de lege. obligă pe cel ce doreşte să 
dispună de proprietatea sa extravilană, să facă oferta de înstrăinare 
coproprietarului. apoi vecinilor terenului şi dacă aceştia refuză oferta 
atunci cel în drept este Agenţia pentru Dezvoltare şi Amenajare Rurală 
care până în prezent nu s-a înfiinţat. Dacă această instituţie nu înțelege 


să cumpere terenul ce i se oferă, abia atunci proprietarul poate vinde 
pământul cui doreşte. 


Cu -toate dificultăţile de mai sus. apreciem că după obținerea 
titlului de proprietate asupra terenului extravilan. proprietarul poate 
înstrăina terenul respectiv oricărei persoane. chiar pe bază de act sub 
semnătură privată. semnat şi datat de părți cu condiţia ca părţile 
contractante să nu atace actul în termen de3 ani de-la data încheierii lui. 
După expirarea termenului de 3 ani oricare din părţi poate solicita 


înscrierea în cartea funciară a dreptului de proprietate asupra terenului 
vândut. 
S 


In fine, de mare actualitate este exercitarea opțiunii de a deveni 
locator sau de a rămâne acționar la societăţile agricole comerciale 
(fostele [.A.S.-uri), în baza Legii nr.16/1994 - cunoscută sub numele de 
Legea arendării, Această opţiune se poate exercita în scris de actualii 
acţionari până la data de 6 aprilie 1995 - după cum prevede art.25 din 
legea de mai sus. 

Ă 

Persoanele care optează pentru calitatea de locator devin 
proprietari exelusivi asupra terenurilor după o perioadă de arendare de 
ani iar persoanele care optează pentru calitatea de acţionari îşi 
păstrează definitiv această calitate şi vor primi doar dividendele anuale 
aşa cum s-a procedat până în prezent, 

Ş 

Evident că atât Legea fondului funciar cât şi Legea.arendării ar 
putea influenţa pozitiv redresarea agriculturii româneşti dacă li se vor 
aduce modificări esenţiale de către legislativ dar în forma lor actuală 
aplicarea lor depinde exclusiv de voinţa politică a guvernului actual. 


loan BAN 
(avocal - Baroul Sibiu) 

LUMEA SATELOR 


ÎNCĂ O PRIMĂV 


| Intr-o celulă de la etajul doi. de pe patul de 
Sus. printre Zăbrelele şi jaluzelele instalate. privind 
pieziş. in JOS. puteai zări un petec de iarbă crudă: 
privind în sus. o fâşie de cer. Un miliţian care m-a 
prins vorbind la fereastră cu cei din camera vecină. 
(tocmai recepționam o lecţie de geometrie analitică). 
auzise clar cuvintele hiperbolă şi parabolă şi m-a 
băgat la carceră. Nu după mult, într-o zi la “program” 
când am dus tineta s-o vărs la WC. având impresia că 
am mai şoptit ceva trecând pe lângă o uşă, m-a oprit: 
"Mă. cu ştiu să mă port şi manual şi intelectual”. Nu 
l-am contrazis. 

Erao primăvară liniştită. Prin geamul deschis 
larg se revărsa un aer călduţ.o lumină ca de miere. Se 
apropia ora prânzului. Încă nu sosiseră hârdaiele cu 
mâncare care stâmeau larma plantoanelor şi sub 


HORA 

ceea de vre se scălda 
ată tăcere. Mat hu câteva zile. 
se apropia Paştele şi 


ate păreau pai vibrante. mai 
solemne. Și națtia şi enii uitau mniţă. In alte 


zile la asttel de ore se mai auzeau de afară fie câte o 
comandă a sentinelelor de pe ziduri. fie o vorbă. un 
anunţ, un salut între deținuții ascunşi în spatele ferestrelor 
oblonite dar în clipele de care vorbesc tăcerea, pacea. 
era desăvârşită. 

În aerul acela în atmosfera ca de rugăciune, 
străbătând şi făcând să vibreze aerul, s-a auzit un subțire 
tremurător... behăit de miel. Un mieluţ. se simţea după 
tremolo, un miel fraged, despărțit de mamă, cumpărat 
probabil pentru sărbătorile ce veneau: un copil căruia îi 
tremura glasul strident. 

Să fii de ani dezile în temniţă şi să auzi strigătul 





lumina soarelui fări 
parcă intr-o bine yă 

unui animal nevinovat, sortit înjunghieru, când tu 
insuţiai fostun copilcândai fost arestat... M-a scuturat 
un frison. Dar nu numai pe mine. Ca la o comandă de 
la celelalte ferestre ale celularului a izbucnit un mare 
Oftat. Un cor de suspine. O replică spontană de durere 
la durere şi apoi vocea baritonală pe care am cunoscut- 
0. a unui macedonean, a izbucnit: “Auzi mielul, măi 
[rate 

Și eu eram de la țară, dar nu m-am mai gândit 
la mine. Să fii păstor din tată în fiu. crescător de oi şi 
să stai de ani de zile în temnițe, fără o gură de aer. fără 
un smoc de iarbă, fărăo “căciulă de stele”. Să fii cioban 
ŞI după multe sârme ghimpate, ziduri şi gratii să ajungă 
la tine tânpuirea unui miel... Nu există unitate de 
măsură pentru imensitatea.uulagului. Cum să simtă 
asta cine n-a trecut pe acolo? Cum să înţeleagă ce n-a 
trăit? Domnul Manolescu, senator de Sibiu, şi-a 
manifestat “compasiunea” faţă de foştii deținuți politici: 
altceva n-avea. Ce trist lucru e să fii doar intelectual. 
Miliţianul meu tot mai avea o şansă. la mână 


Constantin IORGULESCU 


Un document zguduitor din perioada de 


În sufletul ţăranului şi în 
viaţa satului românesc, un loc aparte 
l-au avut cântecul şi jocul. Din 
străfundurile veacurilor. această 
zestre a lost păstrată şi lăsată 
moştenire urmașilor, drept una din 
cele mai de preţ comori ale 
spiritualităţii noastre. Din leagăn şi 
până la mormânt. frumuseţea. bogăţia 
şi varietatea melodiilor și a dansurilor 
au însoțit şi au împodobit vârstele 
românului. 

De neconfundat. cu ritmul 
său domol. HORA româneascăa fost 
unul din dansurile-simbol ale satului 
tradiţional. Dar. din nefericire. astăzi. 
după o jumătate de veac de dărâmare 
a vetrelor străbune, de uitare a 
obiceiurilor şi de stricare a sufletelor 
românilor. nimic n-a mai rămas curat. 
Și odată cu aceste triste prefaceri. 
HORA SATULUI. cântecul şi jocul. 
datini cu adevărat româneşti sunt pe 
cale de a fi date cu totul uitării. 

Obiceiurile străbune mai pot 
fi întâlnite în puţine locuri din ţară, 
prin Maramureş şi Bucovina. Ele se 
mai păstrează în amintirile celor în 
vârstă şi sunt pe cale de a fi 
transformate în spectacole folclorice, 
care însă practicate nu de ţărani, ci 
de artiști profesioniști. se 
îndepărtează de rostul lor firesc. 

Într-o perioadă de timp de 
numai câteva zeci de ani, peste satul 
românesc s-a așternut sărăcia și 
tristețea. iar peste tradiţii şi obiceiuri 
s-a lăsat uitarea. Am sperat ca după 
evenimentele din Decembrie. "89, 
satul românescsă se întoarcă la matca 
sa adevărată. Dar n-a fost aşa. În 
locul horelor şi jocurilor autentice 
româneşti. şi la sate au apărut 


ŞI 
DISCO ILECA 


discotecile. o invenţie diavolească adusă 
din Occident cu rostul de a strica şi ce 
mai rămăsese bun în sufletul tineretului 
de la ţară. 

Astăzi tinerii satelor. atâţi câţi 
au mai rămas. se maimuţăresc în localuni 
denumite discoteci, după modelul 
apusean. Melodiile şi ritmurile de dans 
româneşti. nu numai că nu mai au 
căutare. dar sunt chiar disprețuite. Nu 
se mai cântă de bucurie şi de veselie, nu 
se mai doineşte de dor și jale. de dragoste 
sau de supărare. ci se rage ori se urlă în 
ritmuri infernale, cu zgomot asurzitor 
şi cu bâţâieli după modelul sălbaticilor 
din Atrica. 

Cu o rapiditate îngrijorătoare. 
comoara muzicală naţională este 
înlocuită cu monstruozități lipsite de 
sensibilitate şi de fiorul artei adevărate. 
În loc de muzică. în discotecile apărute 
mai În toate satele româneşti, se aude 
un vacarm asurzitor, iar în loc de dans o 
agitație dezordonată. Locul 
răscolitoarelor doine româneşti, al 
cântecelor de veselie şi voie bună, al 
graţioaselor şi de neasemuitde frumoase 
dansuri şi jocuri a fost luat de ceva ce 
vine dintr-o lume care nu este a noastră, 

Din păcate, tinerii satelor de 
astăzi nu mai sunt flăcăii şi fetele de 
altădată. îmbrăcaţi în straie naţionale, 
făuritori și păstrători ai comorilor 
sufletești ale neamului, purtători prin 
veacuri ai făcliei datinilor străbune. Spre 
marele nostru regret, trebuie să 
constatăm că lumea de azi este 
consumatoare, atât la oraș, cât şi la țară, 
a acelorași "fructe otrăvite” care ne-au 
invadat viaţa şi sufletele. Şi totuşi, dacă 
a mai rămas credința în Dumnezeu, 
încă nu-i totul pierdut. 

Nicolae POP 


prigonire a celor care s-au ridicat 
împotriva comunismului 


DOUĂ COPILE FAC AGRICULTURĂ 


fragment din 


lon GAVRILĂ-OGORANU 
Brazii se frâng, dar nu se îndoiesc 


Editura Marineasa. Timişoara, 1995, 
vol.Il (pag.125-126). 


Închideam ochii şi-mi imaginam ce era acasă. Două copile, cea 
mui mare de 1 ani. cea mui mică de 12, ies cu carul şi plugul la câmp. 
Plânge că nu pot ridicu plugul, plâng că nu pot înjugu bivolii, plâng că 
nu pol apăsa coarnele plugului in brazdă, plâng că nu pot secera 
singure. că nu pol treiera singure, că nu pol sui sacii cu secară şi cartofi 
să-i ucă lu cotă, plâng că le prinde noaptea pe drum. şi li-e frică, plâng 
că vine perceplorul şi n-uu bani, că vine colectorul şi le înjură să predea 
cotele. Plâng că li-e frică să iusă noupteu «fară din casă, plâng că 
şi-n casă li-e frică, de când Lăbuş, câinele ce dormea pe prug. u fost 
Olrăvit, şi li-e frică şi să plângă când umbre le vin la fereastră şi rânjese 
în nouple. Plânge când urlă viscolul şi cântă cucuveauu. 

Plâng că iar vine duba şi le duce lu Securitate, unde toți se 
răstesc la ele, că le pune la curentul electric, de parcă tot trupşorul lor 
de copil vrea să se-mprăştie şi inima se zbate în coşul pieptului ca o 
pusăre în colivie, şi că aşa se va zbute toată viaţa. Plâng că le bagă apoi 
în pivniță, să doarmă pe cimentul umed, şi or să le doară rinichii toată 
viața, plâng că li se pun întrebări şi ele nu ştiu ce să răspundă. Plâng 
că lise dă drumul în miez de noapte şi fac 15 kilometri pe jos până acasă, 
plâng că nu îndrăznesc să intre noaptea pe poartă, şi la altcineva nu 
culează să se ducă, plâng că aud vitele mugind de foame în grajd. Plânge 
că tatăl lor a murit demult, plâng că mama e la închisoare de mai bine 
de doi ani şi nu Ştiu dacă e vie sau mourtă şi dacă o vor mui vedea 
vreodată, plâng că au avul un [rate mai mare ca ele, plecat de 6 ani 
de-acasă, de nu şi-l mai aduc aminte cum arăta la faţă, că fotografiile 
lui au fost toate luate de Securitate, şi numele lui e trecut pe o hărtie la 
Sfatul Popular că e condamnat la moarte, şi camioane cu soldaţi umblă 
ziua şi noaplea pe drumurile pădurii Să-l prindă. 

Plâng că în curtea lor nu intră nimeni, că lumea din sal se fereşte 
de ele, plâng că ele nu se duc in şezătoare, nici la şcoală, plâng că 
(răiesc într-o lume rea, pe care nu o înţeleg şi în care simt că ele, două 
copile cu ochi speriaţi, nu au loc. 

Ţăran din Bucovina 


Medici şi şarlatani 


Deşi s-au scurs peste inci ani-de la 
evenimentele din Decembrie '89, evenimente care ar 
fi trebuit să însemne sfârşitul domniei comunismului 
în țara noastră, realităţile în mijlocul cărora trăim 
arată cât de puţin s-a reuşit în această direcție. 

Regimul comunist care a guvernat ţara timp 
de aproape o jumătate de veac poate fi asemuit cu o 
boală prea care a măcinat şi a păcătoşit, fără cruţare, 
ființa neamului nostru, aducându-l până în pragul 
pierzaniei. Dar Dumnezeu, în marea Sa bunătate, nu 
ne-a lăsat să pierim. Tocmai atunci când untdelemnul 
din candela speranţei era pe sfârşite. a venit 
Decembrie '89. Odată cu prăbuşirea dictaturii 
ceauşiste s-au deszăvorât porţile ferecate cu lacăte 
grele care țineau întemnițat un popor întreg, oferindu- 
i posibilitatea să păşească spre libertate, adevăr şi 
lumină. Era nevoie doar de medicii care să purceadă, 
cu cuget curat, la vindecarea acestei țări bolnave. 

Din păcate, ceea ce s-a petrecut în România 
după evenimentele din Decembrie '89 a arătat cât de 
anevoie este ca un popor, ținut timp îndelungat în 
stare de robie de un regim represiv, să-şi 
redobândească sănătatea sufletească şi să folosească, 
cu înțelepciune, libertatea obținută. Chemat să-şi 
“aleagă” tămăduitorii care ar fi trebuit să vindece 
țara de boala prea lăsată moştenire de regimul 
comunist, spre mirarea oamenilor cu mintea întreagă 
şi spre nedumerirea întregii lumi civilizate, la 
alegerile “/ibere” din Mai 1990, românii i-au votat 
pe comunişti. In locul unor medici adevăraţi, capabili 
să vindece țara de suferințele în care se zbătea, 
majoritatea zdrobitoare a populaţiei şi-a dat votul 
pentru aceiaşi șarlatani ticăloşi care au adus România 
pe marginea prăpastiei. 

S-a spus atunci că alegerile din Mai 1990 au 
avut loc prea devreme, că populaţia dezorientată a 
crezut că votând un partid cu denumirea amâăgitoare 
de “Frontul Salvării Naţionale "votează pe cei care 
într-adevâr doresc să pună umărul la opera de 
insănătoşire a ţării. Şi astfel, sărmana Românie a 

incăput din nou pe mâinile comuniştilor. In fruntea 
țării, ca preşedinte al republicii s-a înscăunat lon Ilici 
Ihescu, un comunist încarnat, care condamna dictatura 
lui Nicolae Ceauşescu nu pentru că a lost o dictatură 
comunistă, ci pentru că fostul dictator al României 

trădase idealurile nobile ale comunismului". Alături 
de el. guvernul căruia îi s-a încredințat conducerea 
treburilor țării era alcătuit numai din foşti: fruntaşi 
comunişti. iar primul Parlament al României “u/es 
liber era compus, aproape în întregime. din foşti 
activişti a! Partidului Comunist Român. transformați 
peste noapte în politicieni “democrați 

Acest parlament. pe care cineva l-a denumit 

pe drept “Parlamentul ruşinii ”. în loc să întocmească 
legi care să urmărească însănătoşirea ţării, sleită de 
anii de teroare comunistă, a redactat o Constituţie ale 
cărei prevederi urmăreau un singur obiectiv 
menținerea în viață a rânduielilor moștenite de la 
regimul comunist. O dovadă grăitoare în sprijinul 
acestei afirmaţii o constituie Legea nr. 18/1991. 
cunoscută sub denumirea de Legea fondului funciar 
O lege care ar fi trebuit să repare şi să înlăture relele 
cauzate de colectivizarea forţată a agriculturii, dar 
care, în fapt, prin prevederile ei, intenţionat încâlcite, 
caută să-i împiedice pe țărani să redevină proprietarii 
ogoarelor pe care le-au stăpânit inainte de regimul 
comunist. 


Regruparea forţelor comuniste 


După o scurtă perioadă de spaimă cumplită că 
vor trebui să răspundă pentru fărădelegile săvârşite în 
timpul cât au condus țara, foştii demnitari comunişti 
au începul să se regrupeze şi să reorganizeze cadrele 
fostului Partid Comunist Român şi ale fostei Securităţi. 
Cum însă denumirile de comunism şi de partid comunist 
deveniseră odioase pentru populaţie şi suspecte în 
ochii Occidentului, iniţiatorii reorganizării comuniste 
au hotărât să înfiinţeze cinci partide noi, cu denumiri 
atrăgătoare, lăsând prin această abilă manevră impresia 
că in România comunismul a încetat să mai existe. 

Astfel s-au născut, sub îndrumarea şi 
supravegherea directă a preşedintelui lon Iliescu 
Partidul Democraţiei Sociale din România (PDSR), 
Partidul Socialist al Muncii (PSM), Partidul România 
Mare (PRM), Partidul de Uniune Naţională Română 
(PUNR) şi Partidul Democrai Agrar (PDAR), toate 
cinci nefiind altceva decât măşti sub care se ascunde 
Partidul Comunist Român, care în felul acesta îşi 
menţine existenţa şi îşi asigură continuitatea. Un fapt 
pe care nici un bun român nu trebuie să-l piardă din 
vedere. A te alătura unuia din aceste partide, sau 
numai a-i acorda într-un fel sau altul sprijin, înseamnă 
a ajuta la renaşterea comunismului în România şi a 
pune piedici în calea celor care numai din dragoste de 
neam se ostenesc să scape țara de pacostea comunistă, 
aducând-o în rândul celorlalte ţări din Europa, aşa 
cum de drept i se cuvine. 


Alegători şi aleşi 


În țările democrate, şi conducătorii de azi ai 
țării pretind că actualul regim din România este un 
regim democrat, din patru în patru ani au loc alegeri. 
Poporul este chemat la urne să-şi aleagă conducătorii 
pe care-i cred capabili să conducă, mai cu folos şi mai 
bine, treburile obşteşti. Dacă cei care au condus țara 
până la alegeri au dat dovadă de pricepere şi bună 
gospodărire a statului, de obicei, ei sunt realeşi să 

conducă obştea în continuare. Dacă insă s-au dovedit 
nepricepuţi, dacă au săvârşit abuzuri, dacă şi-au 
pătat cinstea prin corupție şi afaceri necinstite, 
alegătorii. prin votul lor, le pot retrage încrederea, 
alegând un alt partid politic care să preia conducerea 
statului. 

In mod normal, în țările în care conducătorii 
se dovedesc incapabili, sau chiar răuvoitori în a le 
vindeca râul care le ameninţă existența, popoarele 
din aceste țări artrebui să se poarte aşa cum se poartă 
omul bolnav care doreşte să-şi recapete sănătatea. El 
se duce la un medic, urmează tratamentul pe care 
acesta i-l prescrie și dacă, după un timp. vede că 
tratamentul ce 1 s-a prescris nu numai că nu-l ajută să 
se insănătoşească, dar boala se agravează, caută un 
alt medic căruia îi încredințează grija pentru sănătatea 
sa. Nimeni nu este nebun ca de dragul unui anumit 
medic să se ducă cu bunăştiință la groapă. 
urmându-i nefolositoarele, ba chiar dăunătoarele 
prescripții 

Noi "românii însă ne-am purtat ca omul 
nesăbuit. Deşi am simţit pe pielea noastră că cei pe 
care i-am ales în Mai 1990 nu numai că nu fac nimic 
pentru însănătoşirea ţării, dar prin politica urmată, 
duc țara de râpă, deşi am avut răgaz suficient să ne 
dăm seama că preşedintele lon Iliescu şi clica sa de 
comunişti nu sunt legaţi de interesele vitale ale 
neamului, ci de cu totul alte interese, la alegerile din 
1992 i-am reales tot pe ei. În faţa acestei, de neînțeles 
situaţii, suntem îndreptăţiți să ne întrebăm cu 
strângere de inimă: Să fie oare poporul nostru un 
popor de sinucigaşi? Un popor pe care nu-l mai 
interesează soarta sa. viitorul sâu. viitorul generaţiilor 
următoare? Dacă aşa este, este-nespus de dureros! 

Dar nu poate fi aşa. Cei două mii de ani de 
istorie, cât neamul românesc a dăinuit prin vâltori şi 
furtuni ne îndreptățesc să credem că ceea ce s-a 
petrecut la alegerile din 1990 şi 1992 au fost doar 
momente de slăbiciune şi dezorientare trecătoare. 
Un popor ai cărui ctitori au fost Traian şi Decebal, 
din mijlocul căruia s-au ridicat Ştefan cel Mare. 
Mihai Viteazul, Constantin Brâncoveanu. Horia, 
Cloşca şi Crişan, Tudor Vladimirescu, care la | 
Decembrie 1918 a fost în stare să făurească România 
Mare, nu va putea fi înşelat, la nesfârşit, de zâmbetul 
rânjital lui lon Ilici Iliescu şi de minciunile acoliților 
săi din cele cinci partide comuniste amintite mai sus. 

* 


Să nu uităm însă că niciodată comuniştii nu 
au renunțat de bună voie la Putere. Aşa se va întâmpla 
şi la alegerile care ne stau în față, cele din anul 
viitor. Dacă vor constata că poporul s-a deşteptat şi 
nu-i mai voieşte, nu se vor da înapoi de la nimic 
pentru a păstra Puterea. Dacă nu vor reuşi prin 
minciună şi calomnie, nu se vor da înapoi să 
folosească teroarea. Pentru aceasta dispun de un 
aparat polițienesc de represiune care îl depăşeşte pe 
cel al lui Nicolae Ceauşescu, Şi dacă nici prin teroare 
nu vor reuşi să-și atingă scopul, vor recurge la 
măsluirea rezultatelor alegerilor. In a organiza alegeri 
necinstite, comuniştii sunt maeştri. Deşi în anul 1946, 
anul în care comunismul s-a înscăunat oficial, 
chipurile în urma unor alegeri libere, alegerile au 
fost câştigate de forţele naţionale de sub conducerea 
lui luliu Maniu, comuniştii nu s-au ruşinat să întoarcă 
pe dos rezultatele, prezentându-se drept aleşii ţării. 

A şa fiind lucrurile, este bine să ţinem seama 
de faptul că pentru a scăpa țara de comunism şi de 
comunişti nu ajunge numai buna credinţă. Este nevoie 
şi de curaj şi bărbăţie, calităţi obligatorii în lupta 
politică. lar dacă ne vom dovedi slabi şi vom pierde lupta 
politică de la viitoarele alegeri, țara va rămâne încă patru 
ani pe mâna comuniştilor şi cine ştie dacă din aceste mâini 
murdare va mai putea fi salvată vreodată. 

